Kaja/1934/01/05/Ameerika saadik esitas wolitused
Ameerika Ühendriikide saadik J. v. Antverp MacMurray esitas oma volitused riigivanemale K. Pätsile neljapäeval [4. jaanuaril 1934] kell 12 Toompea lossis. Saadik sõitis ratsaeskordi saatel Ameerika saatkonnast Toompeale, kus lossi ees oli rivistatud aukompanii. 

Volituste üleandmisel saadik MacMurray pööras riigivanema poole ingliskeelse kõnega, kus ta muuseas lausus:

Andes teile üle volituse, millega Ühendriikide president määrab mind saadikuks Eestisse, olen õnnelik, et võin tuua tema häid soove ja tervitusi teie maale ja rahvale.

Riigivanem K. Päts vastas kokkuvõttes: Palun vastu võtta ja edasi anda Ühendriikide presidendile minu südamlikku tänu teie kaudu saadetud tervituste eest ja heade soovide eest Eesti rahvale ühes minu kõige otsekohesemate vastusoovidega Ühendriikide rahvale ja tema juhi heaks käekäiguks.

Volituste esitamise juures viibisid välisminister J. Seljamaa, protokolli ülem A. Haman ja riigivanema vanem käskudetäitja ohvitser kol. L. Jakobsen.

Pärast tseremoniid ratsaeskort saatis saadiku auto tagasi saatkonda.
Kaja
1934